ITD คว้างานก่อสร้างใหม่ 2 โครงการ มูลค่ากว่า 3 พันลบ.
ITD คว้างานก่อสร้างใหม่ 2 โครงการ มูลค่ากว่า 3 พันลบ.
ITD คว้างานก่อสร้างใหม่ 2 โครงการ มูลค่ากว่า 3 พันล้านบาท
15 พ.ค. 2562

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทได้ลงนามสัญญาก่อสร้างจำนวน 2 โครงการ มูลค่ารวม 3.02 พันล้านบาท ประกอบด้วย โครงการงานจ้างเหมาก่อสร้างงานโครงสร้างพื้นฐานและระบบสาธารณูปโภค โครงการการพัฒนาพื้นที่วังจันทร์วัลเลย์ เพื่อเขตนวัตกรรมเศรษฐกิจพิเศษภาคตะวันออก (EECi) ของบริษัท ปตท. จำกัด (มหาชน) หรือ PTT มูลค่างาน 2.64 พันล้านบาท (ไม่รวมภาษีมูลค่าเพิ่ม) โดยได้ลงนามสัญญาเมื่อวันที่ 8 พ.ค.ที่ผ่านมา มีระยะเวลาก่อสร้าง 540 วัน
สำหรับงานดังกล่าวเป็นงานเตรียมพื้นที่ก่อสร้าง งานถนนหลักภายในโครงการ งานอาคารในพื้นที่ Utility Center งานระบบสาธารณูปโภค งานสะพาน งานขุดสระน้ำ Reservoir งานพื้นที่สีเขียวและพื้นที่ปลูกป่า งานอาคารประกอบ งานระบบไฟฟ้า และงานระบบประปา โดยมีสัดส่วนการลงทุน ประกอบด้วย ITD ในสัดส่วน 59.9% และบริษัท อิตัลไทยวิศวกรรม จำกัด สัดส่วน 40.10%
รวมถึงโครงการก่อสร้างศูนย์ โลจิสติกส์เคอรี่บางนา ระยะที่ 3 ของบริษัท เคอรี่ โลจิสติกส์ (บางนา) จำกัด มูลค่างาน 372.55 ล้านบาท ลงนามสัญญาวันที่ 26 ก.พ.ที่ผ่านมา มีระยะเวลาก่อสร้าง 339 วัน
สำหรับงานดังกล่าว เป็นงานสร้างอาคารคลังสินค้า WH103 สองชั้น พื้นที่รวมประมาณ 20,000 ตารางเมตร (ตร.ม.) งานก่อสร้างขยายออฟฟิศของอาคารคลังสินค้า WH102 พื้นที่ประมาณ 675 ตร.ม และงานก่อสร้างรั้วงานลงหินคลุกหนา 0.20 เมตร พื้นที่ประมาณ 20 ไร่ เพื่อใช้เป็นที่จอดรถชั่วคราว